নবাবগঞ্জে কাচ্চি ডাইনসহ ৪ হোটেল মালিককে অর্থদণ্ড
ঢাকার নবাবগঞ্জ উপজেলার বাগমারা বাজার ও নবাবগঞ্জ সদর এলাকায় খাদ্যে ভেজাল, অতিরিক্ত মূল্য, অস্বাস্থ্যকর পরিবেশে খাবার প্রস্তুত এবং বাসি-পচা খাবার মিশিয়ে বিক্রি করার অপরাধে কাচ্চি ডাইনসহ ৪ হোটেল মালিককে অর্থদণ্ড প্রদান করেন উপজেলা প্রশাসন কর্তৃক পরিচালিত ভ্রাম্যমাণ আদালত।







বিষয়টি মুঠোফোনে গণমাধ্যমকে নিশ্চিত করেছেন নবাবগঞ্জ উপজেলা সহকারী কমিশনার (ভূমি) মো. আ. হালিম।




উপজেলা ভ্রাম্যমাণ আদালত সূত্র জানায়, নষ্ট চাটনি ও মেয়াদোত্তীর্ণ খাবার বিক্রির অপরাধে নবাবগঞ্জ সদর এলাকায় অবস্থিত কাচ্চি ডাইন, সিয়াম হোটেল ও সেভেন সেভ হোটেলের মালিকদের ৫ হাজার টাকা করে অর্থদণ্ড প্রদান করা হয়েছে। অপরদিকে বাগমারা বাজারের হাজী বিরিয়ানির হোটেল মালিককে নোংরা, অস্বাস্থ্যকর পরিবেশে খাবার প্রস্তুত এবং বাসি খাবার বিক্রির অপরাধে ১০ হাজার টাকা অথদণ্ড প্রদান করা হয়।
এ বিষয়ে নবাবগঞ্জ উপজেলা নির্বাহী কর্মকর্তা মো. মতিউর রহমান বলেন, এদের সবাইকে খাদ্যের মান নিশ্চিত, স্বাস্থ্যকর পরিবেশে খাবার প্রস্তুতসহ বাসি পচা খাবার বিক্রি বন্ধ নিশ্চিত করার জন্য সচেতন করা হয়েছে।

ঢাকার নবাবগঞ্জ উপজেলার বাগমারা বাজার ও নবাবগঞ্জ সদর এলাকায় খাদ্যে ভেজাল, অতিরিক্ত মূল্য, অস্বাস্থ্যকর পরিবেশে খাবার প্রস্তুত এবং বাসি-পচা খাবার মিশিয়ে বিক্রি করার অপরাধে কাচ্চি ডাইনসহ ৪ হোটেল মালিককে অর্থদণ্ড প্রদান করেন উপজেলা প্রশাসন কর্তৃক পরিচালিত ভ্রাম্যমাণ আদালত।